ธนารักษ์เปิดประมูล ที่ดินหัวหิน700ล้าน
ธนารักษ์เปิดประมูลขายที่หัวหิน 24 ไร่ คาดมูลค่าราว 700 ล้าน รอบ 2 หวังยกรายได้ทั้งหมดให้โรงพยาบาลศิริราช
10 ส.ค. 2561

ธนารักษ์เปิดประมูลขายที่หัวหิน 24 ไร่ คาดมูลค่าราว 700 ล้าน รอบ 2 หวังยกรายได้ทั้งหมดให้โรงพยาบาลศิริราช
รายงานข่าวจากกรมธนารักษ์ เปิดเผยว่า กรมธนารักษ์จะเปิดประมูลขายที่ราชพัสดุแปลงหมายเลขทะเบียนที่ ปช.330-ปช 359 ต.หัวหิน อ.หัวหิน จ.ประจวบคีรีขันธ์ ติดถนนเพชรเกษม จำนวนพื้นที่ 24 ไร่ โดยเปิดขายใบเสนอราคาถึงวันที่ 29 ส.ค. 2561 ที่สำนักงานธนารักษ์พื้นที่ประจวบคีรีขันธ์ กำหนดยื่นซองประมูลวันที่ 20 ก.ย. 2561
ทั้งนี้ ผู้ประมูลต้องนำหลักประกันจำนวน 68.7 ล้านบาท ไปวางเป็นประกันซอง พร้อมกับการยื่นเสนอราคา ราคารายได้จากการขายที่ดินทั้งหมดเพื่อใช้สำหรับสร้างตึกโรงพยาบาลศิริราช
พร้อมกันนี้ ทางกรมธนารักษ์ ขอสงวนสิทธิต้องได้รับอนุมัติจาก คณะรัฐมนตรีด้วย และสงวนไว้ซึ่งสิทธิที่จะงดหรือเลือกผู้ประมูลที่ราคาสูงสุดเสมอไป รวมทั้งสามารถยกเลิกการประมูลได้หากมีเหตุให้เชื่อว่าการประมูลกระทำไปโดยไม่สุจริต หรือสมยอมกันในการเสนอราคา ในกรณีที่ไม่มีผู้เข้าประมูลหรือมีแต่ไม่ถูกต้องตรงตามเงื่อนไข ให้กรมธนารักษ์ยกเลิกการประมูลครั้งนี้ได้ เป็นต้น
อย่างไรก็ดี ก่อนหน้านี้เมื่อต้นปี 2560 กรมธนารักษ์ได้เปิดประมูลขายที่แปลงดังกล่าวแล้วด้วยมูลค่าราว 700 ล้านบาท และรายได้ทั้งหมด เพื่อสร้างตึกโรงพยาบาลศิริราช แต่ปรากฏว่าในการประมูลครั้งนั้นกลับไม่มีผู้แสดงความสนใจมายื่นซองประมูลแต่อย่างใด ประเมินว่าอาจติดปัญหาเรื่องเนื้อที่ติดกับวัดไกลกังวล และกรณีที่วัดได้ก่อสร้างรุกล้ำที่ราชพัสดุ ทางผู้ประมูลจะต้องทำข้อตกลงกับทางวัดเอง